***Dobeles Valsts ģimnāzija***

**Pedagogu profesionālās darbības kritēriju apraksts**

***Skolotāja galvenais mērķis – paaugstināt mācību stundas efektivitāti jeb efektīvi vadīt skolēnu mācīšanos iedziļinoties***

|  |  |  |  |  |
| --- | --- | --- | --- | --- |
|  | **1/ir iestrādnes** | **2/tuvu rezultātam** | **3/prasmīgi, lietpratīgi** | **4/eksperts** |
| **Sasniedzamo rezultātu komunicēšana** | Skolotājs formāli pasaka stundas mērķi, sasniedzamo rezultātu, bet nav zināmi tā novērtēšanas kritēriji.  Skolotājs nosauc visu, kas stundā tiks darīts, neakcentējot būtisko.  Sasniedzamā rezultāta formulējums neatbilst visiem kritērijiem.  Skolēns redz/dzird stundas mērķi, bet nav saprotams, kas jāiemācās un kāpēc tas ir svarīgi. | Skolotājs nodarbībā definē sasniedzamo rezultātu un tā novērtēšanas kritērijus.  Sasniedzamais rezultāts ir formulēts atbilstoši laba mērķa kritērijiem (skaidrs, izmērāms, būtisks, atbilstošs, sasniedzams).  Skolotājs nepārliecinās, vai skolēniem ir skaidrs sasniedzamais rezultāts un ir saprotami kritēriji.  Skolēns dzird precīzu mērķi, bet var būt atsevišķas neskaidrības. | Skolotājs skolēniem saprotamā valodā formulē sasniedzamos rezultātus un pārliecinās, vai skolēniem tas ir saprotams. | Skolotājs iesaista skolēnus sasniedzamā rezultāta formulēšanā, precizēšanā, koriģēšanā.  Skolēns pats izvirza sasniedzamo rezultātu un izstrādā novērtēšanas kritērijus. |
| **Jēgpilnu kompleksu uzdevumu, mācību procesa uzdevumu atbilstība, mērķtiecīgums** | Mācību uzdevumi paredz informācijas vērtēšanu vai interpretēšanu, vai analīzi un sintēzi, neprasa jaunu zināšanu konstruēšanu.  Skolotāja izvēlētie mācību uzdevumi atbilst izvirzītajam sasniedzamajam rezultātam, taču tie nav daudzveidīgi un jēgpilni, nepalīdz skolēnam sasniegt rezultātu. | Dotie uzdevumi prasa, lai skolēns veidotu jaunas zināšanas, veidojot jaunas prasmes apgūtā temata (zināma konteksta) ietvaros.  Skolotāja izmantotie uzdevumi prasa, lai skolēni paši konstruē zināšanas, interpretējot, analizējot, sintezējot vai izvērtējot informāciju.  Skolotāja izvēlētie mācību uzdevumi atbilst izvirzītajam sasniedzamajam rezultātam, tie ir daudzveidīgi un interesanti, bet nepalīdz skolēnam sasniegt rezultātu. | Dotie uzdevumi prasa skolēniem veidot jaunas zināšanas jaunā kontekstā, balstoties uz ilgtermiņa domāšanas prasmēm vienā mācību priekšmetā.  Mācību uzdevumi paredz produktīvu skolēnu darbību, radošu problēmu risināšanu un ideju ģenerēšanu.  Skolotāja izvēlētie mācību uzdevumi atbilst izvirzītajam sasniedzamajam rezultātam, tie ir daudzveidīgi un jēgpilni, palīdz skolēnam sasniegt rezultātu. | Dotie uzdevumi prasa, lai skolēns veidotu jaunas zināšanas jaunā kontekstā, integrējot ilgtermiņa domāšanas prasmes dažādos mācību priekšmetos.  Skolotāja izvēlētie mācību uzdevumi atbilst izvirzītajam sasniedzamajam rezultātam, tie ir daudzveidīgi un jēgpilni, palīdz skolēnam sasniegt rezultātu un sniedz mērķtiecīgu atbalstu. |
| **Metakognitīvo prasmju mācīšana, pilnveidošana. Skolēna pašvadīta mācīšanās.** | Skolotājs māca, kā labāk mācīties un kādas mācīšanās stratēģijas izmantot.  Skolotājs rosina skolēnus saskatīt uzdevumu, aktivitāšu savstarpējo saistību.  Skolēnam ir skaidra aktivitāšu, uzdevumu secība, ir iespēja trenēt kādu atsevišķu metakognitīvo prasmi, bet neuzņemas atbildību par savu rezultātu. | Skolotājs rosina skolēnus personalizēt, koriģēt mērķus un saskatīt uzdevumu saistību ar mērķi.  Skolotājs motivē skolēnu uzņemties atbildību par savu rezultātu.  Skolēns mācās pašvadīti mācīties. | Skolotājs dod uzdevumus, lai skolēni izvērtē dažādas stratēģijas, to efektivitāti un izvēlas sev un situācijai atbilstošāko.  Skolotājs rosina izvirzīt individuālos mērķus, plānot darbības mērķus, plānot darbības mērķa sasniegšanai,, formulēt kritērijus, izvēlēties sev atbilstošus uzdevumus.  Skolēns veic pašrefleksiju (ko šobrīd prot, kas jāpilnveido, tuvākie mērķi, rīcības to sasniegšanai, rezultāti) | Skolotājs dod uzdevumus, lai skolēnam nepieciešams pamatot stratēģiju izvēli.  Skolotājs veido procesu tā, lai skolēni virza, koriģē, plāno savu darbību ceļā uz kopīgo vai individuālo mērķi gan sākotnēji, gan pēc sasniegtā konstatēšanas.  Skolotājs pilnveido skolēnu metakognitīvās prasmes – stundas gaitā notiek domāšana par domāšanu.  Skolēns uzņemas atbildību par savu rezultātu, izprot tā uzlabošanas iespējas, vada savu mācīšanos. |
| **Attīstoša atgriezeniskā saite** | Atgriezeniskā saite ir formāla.  Skolotājs izmanto atgriezenisko saiti mācīšanās vērtēšanai (testi vai uzdevumi, kas nosaka skolēnu pašreizējās zināšanas un prasmes). | Ir atgriezeniskā saite, bet nav iespējas to izmantot savu sasniegumu uzlabošanai un progresam prasmju attīstībā. | Skolotājs dod attīstošu, tūlītēju atgriezenisko saiti, lai izprastu, kur skolēni kļūdījušies un kādas prasmes pilnveidojamas.  Skolotājs mērķtiecīgi iesaista skolēnus savstarpējā atbalsta sniegšanā.  Skolēn seko līdzi savam progresam prasmju attīstībā un var izvērtēt savu personisko sasniegumu līmeni. | Atgriezeniskā saite ir personalizēta.  Skolotājs palīdz skolēniem sekot līdzi savam progresam prasmju attīstībā un konstruē izpratni par viņu personisko sasniegumu līmeni.  Skolēns seko līdzi savam progresam prasmju attīstībā un var izvērtēt, kā uzlabot savu sasniegumu līmeni. |